Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Luis Sánchez de Muniáin Lacasia jaunak aurkeztutako galdera, ekonomiaren susperraldia sustatzearren zergak jaistearen komenigarritasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Juan Luis Sánchez de Muniáin Lacasia jaunak, Legebiltzarreko Erregelamenduan ezarritakoaren babesean, honako galdera hau aurkezten du, Ekonomia eta Ogasuneko kontseilariak Osoko Bilkuran ahoz erantzun dezan:

Nafarroako enpresa eta familia ugarik bizi duen egoera ekonomiko larria ikusita, uste duzu komenigarria dela zerga-jaitsiera bat planteatzea ekonomiaren susperraldia sustatzeko?

Iruñean, 2020ko irailaren 17an

Foru parlamentaria: Juan Luis Sánchez de Muniáin Lacasia